A XII-a ediție a Conferinței Internaționale Energie-Mediu – CIEM2025

În perioada 23-24 octombrie 2025, Facultatea de Energetică organizează cea de-a XII-a ediție a Conferinței Internaționale Energie–Mediu (CIEM 2025).

Obiectivele CIEM sunt de a răspunde provocărilor din domeniile în rapidă dezvoltare ale Ingineriei Energetice și de Mediu și de a inspira atât studii de cercetare, cât și aplicații practice, prin promovarea interacțiunii dintre oamenii de știință din universități, instituții de cercetare și industrie.

Conferința este organizată în parteneriat cu Academia Oamenilor de Știință din România, Consiliul Mondial al Energiei – Comitetul Național Român și Asociația Inginerilor Energetici și Electricieni și este co-sponsorizată din punct de vedere tehnic de secțiunea IEEE România și de capitolul Power Energy al secțiunii IEEE România.

Cu acest prilej, joi, 23 octombrie 2025, de la ora 10:00, în Aula POLITEHNICA București, va avea loc ceremonia aniversară dedicată celor 75 de ani de excelență în educație, cercetare și inovare în domeniul ingineriei energetice ai Facultății de Energetică.

Evenimentul constituie un prilej de a celebra tradiția și performanța în domeniul energetic, dar și de a consolida parteneriate cu companii și instituții care sprijină educația și inovația.

Programul continuă de la ora 14:00 în Biblioteca Centrală POLITEHNICA București cu Workshop-ul „Educația în ingineria energetică – parteneriat între universitate și industrie” și o parte din secțiunile conferinței.

Vineri, 24 octombrie 2025, la ora 11:30 va avea loc la Facultatea de Energetică – Hala EM, inaugurarea Centrului de instruire practică RenewAcad Energetica, realizat în parteneriat cu Wind Power Energy SRL.

În cadrul acestui centru, studenții au ocazia să lucreze direct cu echipamente moderne, similare celor folosite în instalațiile fotovoltaice reale.

Secțiunile conferinței CIEM 2025 vor avea loc pe 23 și 24 octombrie 2025 la Biblioteca Centrală a POLITEHNICA București, în paralel cu trei sesiuni tehnice.

Subiecte:

Electrical Power Systems & Smart Grids

Energy Management & Security, Sustainability and Resilience in Energy

Applied Energy

Renewable Energies

Advanced Power Generation Systems & Technologies

Smart Cities & Digital Transformation in Energy

Mai multe detalii se găsesc pe pagina CIEM 2025: https://ciem.upb.ro/2025/